פיגוע הירי בלואיסטון (2023)

ב-25 באוקטובר 2023 התרחש אירוע ירי המוני בשני מקומות בעיר לואיסטון  אשר במדינת מיין שבארצות הברית. לפחות 16 בני אדם נרצחו באירוע ועשרות נוספים נפצעו. משטרת לואיסטון פרסמה תמונה של החשוד, שצולמה על ידי מצלמות האבטחה, וכעבור 48 שעות הוא נמצא ללא רוח חיים.

הטבח 
בסביבות השעה 19:15 כוחות משטרה, כיבוי אש וצוותי הצלה הגיעו לבית העסק "Sparetime Recreation" אשר מכיל מסעדה ואולם באולינג, לאחר שהתקבל דיווח על ירי במקום. זמן קצר לאחר מכן, דווח על כך שבוצע ירי נוסף במסעדת "Schemengees Bar & Grille", אשר נמצאת במרחק 6 קילומטרים מבית העסק הראשון בו התרחש ירי. יריות דווחו במרכז הפצה של וולמארט באזור, אך לפי החברה ירי לא התרחש שם.

בסביבות השעה 20:00 משרד השריף של מחוז אנדרוסקוגין ומשטרת מדינת מיין פרסמו אזהרה לכלל תושבי לואיסטון שהרוצח עדיין מסתובב חופשי. משרד השריף פרסם תמונות של היורה שנקלטו על ידי מצלמת האבטחה בהן נראה בבירור כי הוא מחזק ברובה סער.

היורה 

לטענת לשכת השריף החשוד הוא רוברט קארד, מדריך כלי ירי בן 40 ואיש מילואים בצבא ארצות הברית אשר היה מאושפז בקיץ 2023 במשך שבועיים במתקן לבריאות הנפש.

הקורבנות 
במקור דווח כי לפחות 19 בני אדם נרצחו בטבח, ובסביבות 50 עד 60 בני אדם נפצעו, אם כי מספר מקורות אחרים דיווחו מאוחר יותר כי מניין הנרצחים היה בין 15 ל-20 ובסביבות 50 בני אדם נפצעו. דווח גם כי לא כל הפצועים נורו באירועי, וכי חלקם נפצעו עקב מנוסת בהלה.

קישורים חיצוניים

הערות שוליים

ארצות הברית: פיגועי ירי
ירי המוני בארצות הברית
2023 בארצות הברית
מיין